एकलव्य (शिष्य) और द्रोणाचार्य (गुरू) के महाभारतकालीन मिथक से हम सभी परिचित है लेकिन ‘एकलव्य उवाच’ नाटक उन मिथकीय घटनाओं के माध्यम से आधुनिक सन्दर्भ में आदिवासियत को पड़तालने की सफल कोशिश करता है, इतिहास को उलटने का काम करता है। नाटक आदिवासियत को, आदिवासियों की प्रतिभा को स्वीकारते हुए उनके पक्ष में खड़ा होकर उस इतिहास लेखन पर सवालिया निशान खड़ा करता है, जिनमें सिलसिलेवार ढंग से हाशिए की अस्मिताओं को हाशिए पर रखे जाने के महानतम षड़यन्त्र रचे गए। फिर चाहे वो प्राचीनकाल वाल्मीकी की मिथकीय ‘रामायण’ हो या फिर आधुनिक काल की जवाहरलाल नेहरू की ‘भारत एक खोज’।